

**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2, μεταβάλλεται ως εξής:**

**ΠΑΡΑΣΚΕΥΗ 4/3/2022**

**-------------------------------**

**16:00 ΕΞΕΡΕΥΝΗΣΕΙΣ ΜΕ ΤΟΝ ΣΤΙΒ ΜΠΑΚΣΑΛ**

**Επεισόδιο 3ο: «Κιργιστάν»**

**17:00 Η ΓΗ ΤΗΣ ΕΥΤΥΧΙΑΣ - Επεισόδια 7ο+8ο (τελευταίο)**

**--------------------------------**

**ΣΗΜ: Η ξένη σειρά «ΤΖΕΪΝ ΕΪΡ» δεν θα μεταδοθεί.**

**ΔΕΥΤΕΡΑ 7/3/2022**

**---------------------------**

**16:00 ΕΞΕΡΕΥΝΗΣΕΙΣ ΜΕ ΤΟΝ ΣΤΙΒ ΜΠΑΚΣΑΛ - Επεισόδιο 4ο: «Σοκόρο»**

**17:00 ΕΛΛΗΝΙΚΗ ΤΑΙΝΙΑ: «ΟΙ ΑΠΑΧΗΔΕΣ ΤΩΝ ΑΘΗΝΩΝ» Κ8**

Η **ΕΡΤ2** μεταδίδει την αποκατεστημένη κόπια της ταινίας **«Οι Απάχηδες των Αθηνών»** τoυ**Δημήτρη Γαζιάδη,** η οποία βασίζεται στην ομώνυμη οπερέτα των **Νίκου Χατζηαποστόλου** και **Γιάννη Πρινέα** (1921).

«Οι Απάχηδες των Αθηνών» του Δημήτρη Γαζιάδη, σε μουσική του Νίκου Χατζηαποστόλου, είναι η πρώτη «άδουσα και ηχητική» ελληνική ταινία (1930), που επί δεκαετίες θεωρείτο χαμένη. Η κόπια σε θετικό βρέθηκε, πριν από τέσσερα χρόνια, στη Γαλλική Ταινιοθήκη, γεγονός ιδιαίτερα σημαντικό, καθώς πρόκειται για την πρώτη ελληνική ταινία η οποία συνοδευόταν από συγχρονισμένη ηχογράφηση της μουσικής και των τραγουδιών.

Η αποκατάσταση της εικόνας πραγματοποιήθηκε, για λογαριασμό της Ταινιοθήκης της Ελλάδος, σε συνεργασία με τη Σελίν Ρουιβό της Γαλλικής Ταινιοθήκης, στο εργαστήριο L’Immagine Ritrovata στην Μπολόνια από αυτή τη μοναδική κόπια, σε βάση νιτρικής κυτταρίνης με γαλλικούς μεσότιτλους. Την ανασύσταση της μουσικής που συνόδευε την ταινία ανέλαβε το Κέντρο Ελληνικής Μουσικής.

Επιμέλεια και προσαρμογή της μουσικής επένδυσης: **Γιάννης Τσελίκας.**

Μουσικολογική έρευνα: **Γιάννης Σαμπροβαλάκης.**

Η ιστορική αυτή ταινία, πολύτιμο ντοκουμέντο για την Αθήνα της εποχής του ΄30, «ζωντανεύει» και πάλι υπό την αιγίδα του Κώστα Γαβρά, μέσα από τη συνέργεια της Ταινιοθήκης της Ελλάδος, της Γαλλικής Ταινιοθήκης και της Εθνικής Λυρικής Σκηνής.

Η αποκατάσταση πραγματοποιήθηκε με δωρεά από το Ίδρυμα Σταύρος Νιάρχος (ΙΣΝ).

Η ταινία, στην οποία πρωταγωνιστούν θρυλικές μορφές της ελληνικής οπερέτας, όπως ο **Πέτρος Κυριακός,** η **Μαίρη Σαγιάνου,** ο **Πέτρος Επιτροπάκης,** ο **Γιάννης Πρινέας** κ.ά. αποτελεί έναν σημαντικό, χαμένο μέχρι σήμερα, κρίκο στην ιστορία του πρώιμου ελληνικού κινηματογράφου.

Η αποκατεστημένη κόπια σε 4Κ παρουσιάστηκε -σε πρώτη παγκόσμια προβολή- στην Εθνική Λυρική Σκηνή, το Σάββατο 15 Φεβρουαρίου 2022, στην Αίθουσα Σταύρος Νιάρχος του ΚΠΙΣΝ, με ζωντανή μουσική, σε μια προσπάθεια να ανασυσταθεί η αρχική -οριστικά χαμένη- ηχητική μπάντα του έργου, με τη συμμετοχή της **Εθνικής Συμφωνικής Ορχήστρας της ΕΡΤ** και **Μονωδών της Εθνικής Λυρικής Σκηνής,** σε διεύθυνση του **Αναστάσιου Συμεωνίδη,** ενώ η ηχογραφημένη εκδοχή της συγκεκριμένης ζωντανής εκτέλεσης θα ενσωματωθεί στο ψηφιακό αρχείο για τις επόμενες προβολές.

Η κύρια δύναμη της κινηματογραφημένης αυτής οπερέτας, έγκειται στην υψηλή αισθητική της κινηματογράφησης, η οποία καταγράφει έξοχα ορισμένα από τα σημαντικότερα τοπόσημα της Αθήνας και των περιχώρων και συλλαμβάνει την καθημερινότητα του 1930 στην Πλάκα, στου Ψυρρή, στην Αγορά, στο Θησείο, στο Γκάζι, στα Χαυτεία, στην Πλατεία Συντάγματος, στην Ομόνοια, στην οδό Σταδίου, στην Πανεπιστημίου, αλλά και στα Ανάκτορα του Τατοΐου.

**Τo φωτογραφικό υλικό είναι από το αρχείο του Στάθη Αρφάνη**

**18:30 ΜΟΥΣΙΚΟ ΠΡΟΓΡΑΜΜΑ: «ΙΣΠΑΝΙΚΗ ΦΑΝΤΑΣΙΑ» - ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ  W live streaming**

**O Oscar Navarro για πρώτη φορά στην Ελλάδα**

Η **Εθνική Συμφωνική Ορχήστρα της ΕΡΤ,** υπό τη διεύθυνση του διεθνούς φήμης  Ισπανού βραβευμένου συνθέτη και μαέστρου **Oscar Navarro,** τη Δευτέρα 14 Φεβρουαρίου 2022 παρουσίασε στο Μέγαρο Μουσικής Αθηνών,την **«Ισπανική Φαντασία»,** μια συναυλία γεμάτη χρώματα,  τοπία και πάθος μέσα από  έργα  των σπουδαίων Ισπανών συνθετών **Geronimo Gimenez, Isaac Albeniz, Amadeo Vives, Joaquín Turina, Ruperto Chapí, Manuel de Falla και Oscar Navarro.**

**Αναλυτικά το πρόγραμμα της συναυλίας:**

**Α΄ Μέρος**

**- Geronimo Gimenez (1854-1923):** «La boda de Luis Alonso» (Intermezzo)

Ο Ισπανός μαέστρος και συνθέτης Geronimo Gimenez, αφιέρωσε την καριέρα του στη συγγραφή zarzuelas, ένα είδος ισπανικού μουσικού θεάτρου/όπερας που με συχνά σατιρική και κωμική διάθεση συνδυάζει τραγούδι, χορό και θεατρικό διάλογο.  Από το περίφημο «La boda de Luis Alonsο», μια μονόπρακτη zarzuela (θαρθουέλα), σε λιμπρέτο του Javier de Burgoos, το οργανικό ιντερμέδιο είναι ίσως το πιο δημοφιλές μέρος του έργου.

**- Isaac Albeniz (1860-1909):** «Suite Española, Op.47» (Sevilla, Asturias, Castilla)

Ο Ισπανός συνθέτης και πιανίστας Isaac Albeniz ήταν ένα από τα ηγετικά μέλη της Ισπανικής Εθνικής Σχολής που κυριάρχησε στην ισπανική μουσική στις αρχές του περασμένου αιώνα. Ένα από τα πιο γνωστά έργα του είναι η «Suite Española» (Op.47), μια συλλογή έργων για σόλο πιάνο εμπνευσμένη από διαφορετικές περιοχές και μουσικούς πολιτισμούς της Ισπανίας, που δημοσιεύτηκε για πρώτη φορά το 1887. Στη συναυλία παρουσιάζονται τρία επιλεγμένα κομμάτια για ορχήστρα. Πρόκειται για το «Sevilla», έναν καστιλιάνικο χορό του 15ου αιώνα, το «Asturias», παγκοσμίως γνωστό  από τις κιθαριστικές του εκτελέσεις και το «Castilla», το οποίο έχει τις ρίζες του σε έναν καστιλιάνικο λαϊκό χορό.

**- Amadeo Vives (1871-1932):** «Doña Francisquita» (Fandango)

Η «Doña Francisquita» είναι μια κλασική zarzuela σε τρεις πράξεις που συνέθεσε ο Amadeo Vives σ’ ένα ισπανικό λιμπρέτο των Federico Romero και Guillermo Fernández-Shaw. Με την πολύχρωμη παρτιτούρα και την κωμική ιστορία της, το έργο αποτελεί το αριστούργημα του Vives.

**- Joaquín Turina (1882-1932):** «Danzas fantásticas, Op.22» (III. Orgia)

Ο Joaquín Turina θεωρείται ένας από τους μεγάλους Ισπανούς συνθέτες των αρχών του 20ού αιώνα. Παρά τη σαφή γαλλική επιρροή, η μουσική του περιέχει ένα σταθερό ισπανικό συναίσθημα, όπως για παράδειγμα στο «Danzas fantasticas», έργο εμπνευσμένο από το μυθιστόρημα «La orgía» του Ισπανού συγγραφέα Jose Mas, το οποίο ο συνθέτης έγραψε αρχικά για πιάνο, αν και σήμερα είναι περισσότερο γνωστή η ορχηστρική εκδοχή του.

**- Ruperto Chapí (1851-1909):** «La Revoltosa» (Preludio)

Ο Ισπανός συνθέτης Ruperto Chapí, έγραψε ένα μεγάλο αριθμό συμφωνικών, χορωδιακών και έργων δωματίου, καθώς και zarzuelas και όπερες και θεωρείται ένας από τους πιο δημοφιλείς και σημαντικούς συνθέτες της εποχής του. Το πιο διάσημο έργο του είναι το «La Revoltosa», μια ισπανική zarzuela σε λιμπρέτο των José López Silva και Carlos Fernández Shaw.

Έκανε πρεμιέρα στις 25 Νοεμβρίου 1897 στο Apollo Theatre στη Μαδρίτη.

**Β΄ Μέρος**

**- Manuel de Falla (1876-1946):** «Nights in the Gardens of Spain» (I. Mov)

Ο Manuel de Falla θεωρείται ένας από τους σημαντικότερους συνθέτες της Ισπανίας, με επιρροή σε όλη την Ευρώπη. Το «Nights in the Gardens of Spain» είναι το πρώτο αυστηρά ορχηστρικό κομμάτι, για πιάνο και ορχήστρα, που δημιούργησε ο συνθέτης αφού είχε περάσει μία δεκαετία γράφοντας σκηνική μουσική και έργα δωματίου. Oλοκληρώθηκε στην Ισπανία κατά τη διάρκεια του Α΄ Παγκόσμιου Πολέμου, αλλά σχεδιάστηκε στη Γαλλία και θεωρείται το πιο ιμπρεσιονιστικό έργο του συνθέτη. Στο πρώτο μέρος του, μεταφερόμαστε στους κήπους του 14ου αιώνα που περιβάλλουν το εκπληκτικό μαυριτάνικο ανάκτορο της Αλάμπρα στη Γρανάδα.

**Σολίστ στο πιάνο η Αλεξία Μουζά.**

**-Manuel de Falla (1876-1946):** «The Three-Cornered Hat» (Suite No 2)

To μπαλέτο «The Three-Cornered Hat», ανέβηκε για πρώτη φορά στο Λονδίνο το 1919. Ύστερα από τη μεγάλη επιτυχία που είχε, ο συνθέτης το επεξεργάστηκε σε δύο σουίτες για ορχήστρα, όπου αποτυπώνεται η χαρά της ζωής και το ανδαλουσιανό πάθος.

**- Oscar Navarro (γεν.1981):** «Hispania» (Spanish fantasy)

Το έργο είναι αφιερωμένο στη «Δημοτική Μπάντα του Αλικάντε» (Βαλένθια, Ισπανία), με αφορμή τη συμπλήρωση της πρώτης εκατονταετηρίδας της (1913-2013) και αποτελεί φόρο τιμής στους μεγάλους Ισπανούς συνθέτες του τέλους του 19ου και του 20ού αιώνα, που γαλούχησαν την ισπανική μουσική κουλτούρα και τη μετέφεραν πέρα από τα σύνορά της χώρας.

Σολίστ: **Αλεξία Μουζά** (πιάνο)

Συμμετέχουν οι κιθαρίστες: **Χρίστος Τζιφάκης, Παναγιώτης Καρτίμπελης**

**Εθνική Συμφωνική Ορχήστρα**

**Διεύθυνση Ορχήστρας: Oscar Navarro**

Προϊστάμενος Τμήματος Ηχογραφήσεων: **Μιχάλης Συγλέτος**

Ηχοληψία: Νίκος Θεοδωρακόπουλος, **Βασίλης Χανιώτης**

Μουσική σύμβουλος: **Χριστίνα Σιώρου**

Διεύθυνση παραγωγής ΕΣΟ: **Μαρία Κοπανά**

Βοηθός διεύθυνσης παραγωγής: **Δημήτρης Βεργίνης, Ιωάννα Κοτοπούλη**

**20:00 ΔΙΑΣΠΟΡΑ-ΠΑΡΟΙΚΙΕΣ-ΕΥΕΡΓΕΣΙΑ. ΑΠΟ ΤΟ ΕΓΩ ΣΤΟ ΕΜΕΙΣ**

**--------------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**01:15 ΚΥΨΕΛΗ (Ε) ημέρας**

**03:15 ΔΙΑΣΠΟΡΑ (Ε) ημέρας**

**04:10 ΜΕ ΤΑ ΜΑΤΙΑ ΤΗΣ ΤΕΡΕΖΑΣ (Ε) ημέρας**

**05:15 ΤΑΞΙΔΙΑ ΓΑΣΤΡΟΝΟΜΙΑΣ ΣΤΗΝ ΑΜΕΡΙΚΗ (Ε) ημέρας**

**06:10 ΣΤΑ ΒΗΜΑΤΑ ΤΟΥ ΚΡΙΣΤΙΑΝ ΛΟΥΜΠΟΥΤΕΝ (Ε) ημέρας**

**----------------------------------------**

**ΣΗΜ: Η ξένη σειρά «ΤΖΕΪΝ ΕΪΡ» και η επανάληψη της εκπομπής «ΜΑΜΑ-ΔΕΣ» δεν θα μεταδοθεί.**

**​Για τις επόμενες ημέρες, η ζώνη 16:00 των ξένων ντοκιμαντέρ έχει ως εξής:**

**ΤΡΙΤΗ 8/3/2020: «ΔΙΑΣΧΙΖΟΝΤΑΣ ΤΟΥΣ ΑΙΘΕΡΕΣ» - Επεισόδιο 1ο**

**ΤΕΤΑΡΤΗ 9/3/2020: «ΔΙΑΣΧΙΖΟΝΤΑΣ ΤΟΥΣ ΑΙΘΕΡΕΣ» - Επεισόδιο 2ο**

**ΠΕΜΠΤΗ 10/3/2020: «ΔΙΑΣΧΙΖΟΝΤΑΣ ΤΟΥΣ ΑΙΘΕΡΕΣ» - Επεισόδιο 3ο**

**ΠΑΡΑΣΚΕΥΗ 11/3/2020: «ΔΙΑΣΧΙΖΟΝΤΑΣ ΤΟΥΣ ΑΙΘΕΡΕΣ» - Επεισόδιο 4ο (τελευταίο)**

**ΔΕΥΤΕΡΑ 14/3/2020: «ΠΕΡΙΠΑΤΟΙ ΜΕ ΘΕΑ ΜΕ ΤΗΝ ΤΖΟΥΛΙΑ ΜΠΡΑΝΤΜΠΕΡΙ» (GREAT WALKS WITH JULIA BRADBURY) – Α΄ ΚΥΚΛΟΣ -  Επεισόδια 1ο+2ο**

**ΤΡΙΤΗ 15/3/2020: «ΠΕΡΙΠΑΤΟΙ ΜΕ ΘΕΑ ΜΕ ΤΗΝ ΤΖΟΥΛΙΑ ΜΠΡΑΝΤΜΠΕΡΙ» (GREAT WALKS WITH JULIA BRADBURY) – Α΄ ΚΥΚΛΟΣ Επεισόδια 3ο+4ο**

**ΤΕΤΑΡΤΗ 16/3/2020: «ΠΕΡΙΠΑΤΟΙ ΜΕ ΘΕΑ ΜΕ ΤΗΝ ΤΖΟΥΛΙΑ ΜΠΡΑΝΤΜΠΕΡΙ» (GREAT WALKS WITH JULIA BRADBURY) – Α΄ ΚΥΚΛΟΣ Επεισόδια 5ο+6ο**

**ΠΕΜΠΤΗ 17/3/2020: «ΠΕΡΙΠΑΤΟΙ ΜΕ ΘΕΑ ΜΕ ΤΗΝ ΤΖΟΥΛΙΑ ΜΠΡΑΝΤΜΠΕΡΙ» (GREAT WALKS WITH JULIA BRADBURY) – Α΄ ΚΥΚΛΟΣ -  Επεισόδια 7ο+8ο**

**ΠΑΡΑΣΚΕΥΗ 18/3/2020: «ΠΕΡΙΠΑΤΟΙ ΜΕ ΘΕΑ ΜΕ ΤΗΝ ΤΖΟΥΛΙΑ ΜΠΡΑΝΤΜΠΕΡΙ» (GREAT WALKS WITH JULIA BRADBURY) – Β΄ ΚΥΚΛΟΣ -  Επεισόδια 1ο+2ο**

**Όσον αφορά, στην ξένη σειρά της ζώνης των 17:00, η ξένη σειρά «ΠΟΛΝΤΑΡΚ» αρχίζει κανονικά την Τετάρτη 9/3/2022, ως ήταν προγραμματισμένη.**

**Επίσης, σας ενημερώνουμε ότι την Παρασκευή 11/3/2022, στις 21:00, στην εκπομπή «ΣΤΑ ΑΚΡΑ», καλεσμένος της Βίκυς Φλέσσα είναι ο συνθέτης Θεόδωρος Κουρεντζής – Α΄ Μέρος (ΝΕΟ ΕΠΕΙΣΟΔΙΟ), ενώ στις 18/3, στις 21:00, καλεσμένοι θα είναι οι: Κωνσταντίνος Στρατάκης και Σοφία Καλανταρίδου (ΝΕΟ ΕΠΕΙΣΟΔΙΟ).**

**Τέλος, σας ενημερώνουμε ότι το Σάββατο 12/3/2022, στις 20:00, θα μεταδοθεί σε επανάληψη, η εκπομπή «ΤΑ ΟΡΦΑΝΑ ΤΟΥ 1821: ΙΣΤΟΡΙΕΣ ΑΜΕΡΙΚΑΝΙΚΟΥ ΦΙΛΕΛΛΗΝΙΣΜΟΥ» - Επεισόδιο 1ο: «Άρωμα Ελευθερίας» Κ8 W**

**Σειρά ντοκιμαντέρ 11 επεισοδίων, παραγωγής 2021.**

Η σειρά ντοκιμαντέρ **«Τα ορφανά του 1821: Ιστορίες Αμερικανικού Φιλελληνισμού»** φιλοδοξεί να φωτίσει μια λιγότερο γνωστή πλευρά της Ελληνικής Επανάστασης και να μιλήσει για την κληρονομιά των ορφανών Ελληνόπουλων, αλλά και για την ιστορία των απογόνων τους έως σήμερα.

Η **Παλιγγενεσία του 1821** και ο **Αμερικανικός Φιλελληνισμός** συνθέτουν τον καμβά επάνω στον οποίο εξελίσσεται η τρικυμιώδης ζωή των ορφανών Ελληνόπουλων, που μεταφέρθηκαν σε αμερικανικές πόλεις, ανατράφηκαν με φροντίδα και σπούδασαν με επιτυχία.

Πολλά απ’ αυτά, μεγαλώνοντας, εξελίχθηκαν σε ένα από τα πρώτα κύτταρα της ελληνικής κοινότητας στις ΗΠΑ. Η περίπτωσή τους αποτελεί έναν ακόμη κρίκο που συνδέει άρρηκτα τους δύο λαούς, τον **ελληνικό** και τον **αμερικανικό.**

Πρόκειται για μία εν πολλοίς αδιερεύνητη υπόθεση με βαθύτατο ανθρωπιστικό, ιδεολογικό και πολιτικό πρόσημο και για τις δύο χώρες, υπό την **επιστημονική επιμέλεια** των καθηγητών **Ιάκωβου Μιχαηλίδη** και **Μανώλη Παράσχου.**

Για την υλοποίηση της σειράς απαιτήθηκε πολύχρονη έρευνα σε ελληνικά και αμερικανικά αρχεία, καθώς και ενδελεχής μελέτη της υπάρχουσας βιβλιογραφίας.

Με **γυρίσματα** στην ηπειρωτική, νησιωτική **Ελλάδα** (Πελοπόννησος, Μακεδονία, Ήπειρος, Νότιο και Βόρειο Αιγαίο κ.ά.), σε πολιτείες της **Βόρειας Αμερικής** (Βοστόνη, Βιρτζίνια, Ουάσιγκτον, Κονέκτικατ), σε ευρωπαϊκές πόλεις (Παρίσι, Βενετία), καθώς και στη Βαλκανική (Ιάσιο, Κωνσταντινούπολη), τα **έντεκα επεισόδια** διανθίζονται με τον λόγο διακεκριμένων ιστορικών και επιστημόνων.

Με πλούσιο αρχειακό υλικό, με συνεντεύξεις Αμερικανών αξιωματούχων (Δουκάκης, Μαλόνι, Πάιατ κ.ά.), η σειρά επιθυμεί να συνδέσει τον αγώνα για τη γέννηση και σύσταση του ελληνικού κράτους, με τις προσωπικές ιστορίες των ορφανών του 1821.

**Eπεισόδιο 1ο: «Άρωμα ελευθερίας»**

Στη σκλαβωμένη **Ελλάδα** αρχίζουν σταδιακά να επικρατούν οι **άνεμοι της ελευθερίας.**

Ο **Καποδίστριας** φτάνει στην επαναστατημένη χώρα για να αναλάβει τη θέση του Κυβερνήτη. Αντιμετωπίζει, όμως, πολλά προβλήματα.

Τα χιλιάδες **ορφανά** είναι ένα από αυτά, το οποίο εξελίσσεται σε **ανθρωπιστικό δράμα.**

Ο Κυβερνήτης δείχνει μεγάλη ευαισθησία γι’ αυτά τα βασανισμένα και στερημένα Ελληνόπουλα.

Μερικά -είτε με τη συνδρομή των φιλελλήνων, είτε μέσω των δικτύων της ελληνικής Διασποράς- μεταφέρονται εκτός Ελλάδας, ενώ όσα παραμένουν στην ελληνική επικράτεια, διατρέχουν την ύπαιθρο γυμνά και πεινασμένα.

Στην **Αίγινα,** τον Μάρτιο του 1829, το κτήριο για το **Ορφανοτροφείο** είναι έτοιμο. Αμέσως τοποθετούνται εκεί περίπου 500 παιδιά. Δυστυχώς, στεγάζονται μόνο αγόρια, για τα κορίτσια δεν υπάρχει καμία πρόβλεψη.

Από τις **Παραδουνάβιες Ηγεμονίες,** την ίδρυση της **Φιλικής Εταιρείας,** τον ξεσηκωμό στην **Πελοπόννησο,** η Ελληνική Επανάσταση γίνεται πραγματικότητα, ο απόηχος της οποίας ξεπερνάει κατά πολύ τα στενά γεωγραφικά όρια της ελληνικής Χερσονήσου.

Η Επανάσταση των Ελλήνων προκαλεί παγκόσμιο θαυμασμό και συγκίνηση, κινητοποιεί τις φιλελεύθερες, επαναστατικές και ρομαντικές καρδιές σε όλο τον κόσμο και εντέλει γεννά ένα μοναδικό κίνημα: τον **Φιλελληνισμό.**

Χάρη σε Φιλέλληνες, τα όνειρα ορφανών Ελληνόπουλων για ένα καλύτερο μέλλον φαίνεται να ευοδώθηκαν.

**Επιστημονική επιμέλεια:** Ιάκωβος Μιχαηλίδης, Μανώλης Παράσχος.

**Σκηνοθεσία:** Δημήτρης Ζησόπουλος.

**Παραγωγοί:** Πέτρος Αδαμαντίδης, Νίκος Βερβερίδης